ભારતમાં વધી રહેલા લક્ઝરી ઓટો કાર બજારમાં અમેરિકન કંપની જીપ ટૂંક સમયમાં પોતાની કાર ગ્રાન્ડ શરોકીના એડવાન્સ મોડલને લોન્ચ કરશે. આ એક પરફેક્ટ એસયુવી કાર છે. ભારતમાં રોલ્સ રોયસ, બીએમડબલ્યુ, ફોક્સવેગન, ટોયોટા, ફોર્ડ, જીએમ કંનપીઓની કાર્સના વધતા વેચાણને ધ્યાનમાં રાખીના વિશ્વની દરેક મોટી કાર નિર્માતા કંપની અહીંના બજારમાં પોતાની પકડ જમાવવા માગે છે. જીપે પોતાની આ કારને તૈયાર કરવા માટે અન્ય બીજી લક્ઝરી કાર્સમાંથી પ્રેરણા જ નથી લીધી પરંતુ તેમની જેમ ગુણવત્તામાં પણ સુધારો કરવાનો પ્રયત્ન કર્યો છે. જીપ પોતાના એડવાન્સ મોડલ થકી ભારતીય બજારમાં પોતાની ચમક વિખેરવાની તૈયારીમાં છે.